CELEX: 32012R1139
Language: sk
Date: 2012-12-03 00:00:00
Title: Vykonávacie nariadenie Rady (EÚ) č. 1139/2012 z  3. decembra 2012 , ktorým sa vykonáva článok 11 ods. 1 a 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane

4.12.2012   
            
            
               SK
            
            
               Úradný vestník Európskej únie
            
            
               L 332/1
            
         VYKONÁVACIE NARIADENIE RADY (EÚ) č. 1139/2012
   z 3. decembra 2012,
   ktorým sa vykonáva článok 11 ods. 1 a 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 753/2011 z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (1), a najmä na jeho článok 11 ods. 1 a 4,
   keďže:
   
               (1)
            
            
               Rada 1. augusta 2011 prijala nariadenie (EÚ) č. 753/2011.
            
         
               (2)
            
            
               Dňa 13. augusta, 15. augusta, 19. októbra, 25. októbra a 2. novembra 2012 výbor Bezpečnostnej rady Organizácie Spojených národov zriadený podľa bodu 30 rezolúcie Bezpečnostnej rady 1988 (2011) aktualizoval a zmenil a doplnil zoznam osôb, skupín, podnikov a subjektov, na ktoré sa vzťahujú reštriktívne opatrenia.
            
         
               (3)
            
            
               Príloha I k nariadeniu (EÚ) č. 753/2011 by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (EÚ) č. 753/2011 sa týmto mení a dopĺňa tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. decembra 2012
      
         
            Za Radu
         
         
            predseda
         
         N. SYLIKIOTIS
      
   
   
      (1)  Ú. v. EÚ L 199, 2.8.2011, s. 1.
   
      PRÍLOHA
      I.   Záznamy o nižšie uvedených osobách a subjekte v zozname uvedenom v prílohe I k nariadeniu (EÚ) č. 753/2011 sa nahrádzajú týmito záznamami:
      A.   Osoby spojené s Talibanom
      
                  1.
               
               
                  Nik Mohammad Dost Mohammad (alias Nik Mohammad).
                  Hodnosť/titul: maulauí. Dôvody zaradenia do zoznamu: námestník ministra obchodu počas vlády Talibanu. Dátum narodenia: približne rok 1957. Miesto narodenia: obec Zangi Abad, okres Panjwai, provincia Kandahár, Afganistan. Štátna príslušnosť: afganská. Ďalšie informácie: a) pravdepodobne sa zdržiava v pohraničnej oblasti medzi Afganistanom a Pakistanom; b) patrí ku kmeňu Nurzai. Dátum označenia OSN: 31. 1. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Nik Mohammad bol do zoznamu zaradený 31. januára 2001 ako námestník ministra obchodu vo vláde Talibanu, v dôsledku čoho sa na neho vzťahovali ustanovenia rezolúcií Bezpečnostnej rady Organizácie Spojených národov 1267 (1999) a 1333 (2000) týkajúce sa skutkov a činnosti orgánov Talibanu.
               
            
                  2.
               
               
                  Atiqullah.
                  Hodnosť/titul: a) hádždží; b) mulla. Dôvody zaradenia do zoznamu: námestník ministra verejných prác počas vlády Talibanu. Dátum narodenia: približne rok 1962. Miesto narodenia: a) okres Tirin Kot, provincia Uruzgán, Afganistan; b) okres Arghandáb. Štátna príslušnosť: afganská. Ďalšie informácie: a) člen politickej komisie Najvyššej rady Talibanu v roku 2010; b) pravdepodobne sa zdržiava v pohraničnej oblasti medzi Afganistanom a Pakistanom; c) patrí ku kmeňu Alizai. Dátum označenia OSN: 31. 1. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Po dobytí Kábulu Talibanom v roku 1996 bol Atiqullah vymenovaný do funkcie v Kandaháre. V roku 1999 alebo 2000 bol vymenovaný za prvého námestníka ministra pôdohospodárstva a potom za námestníka ministra verejných prác počas vlády Talibanu. Po páde vlády Talibanu sa Atiqullah stal operačným dôstojníkom Talibanu v južnom Afganistane. V roku 2008 sa stal zástupcom talibanského guvernéra provincie Hilmand v Afganistane.
               
            
                  3.
               
               
                  Abdul Kabir Mohammad Jan (alias A. Kabir).
                  Hodnosť/titul: maulauí. Dôvody zaradenia do zoznamu: a) druhý zástupca pre hospodárske záležitosti v rade ministrov počas vlády Talibanu; b) guvernér provincie Nangarhár počas vlády Talibanu; c) veliteľ východnej zóny počas vlády Talibanu. Dátum narodenia: približne rok 1963. Miesto narodenia: a) okres Pul-e-Khumri alebo Baghlan Jadid, provincia Baglán, Afganistan; b) okres Neka, provincia Paktíá, Afganistan. Štátna príslušnosť: afganská. Ďalšie informácie: a) aktívne sa zúčastňoval teroristických operácií vo východnom Afganistane; b) vyberá peniaze od obchodníkov s narkotikami; c) pravdepodobne sa zdržiava v pohraničnej oblasti medzi Afganistanom a Pakistanom; d) patrí ku kmeňu Zadran. Dátum označenia OSN: 25. 1. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Podľa oznámenia Mohammeda Omara z októbra 2006 bol Abdul Kabir Mohammad Jan členom vysokej rady vedenia Talibanu a v októbri 2007 bol vymenovaný za vojenského veliteľa vo východnej zóne.
               
            
                  4.
               
               
                  Mohammad Naim Barich Khudaidad [alias: a) Mullah Naeem Barech; b) Mullah Naeem Baraich; c) Mullah Naimullah; d) Mullah Naim Bareh; e) Mohammad Naim; f) Mullah Naim Barich; g) Mullah Naim Barech; h) Mullah Naim Barech Akhund; i) Mullah Naeem Baric; j) Naim Berich; k) Haji Gul Mohammed Naim Barich; l) Gul Mohammad; m) Haji Ghul Mohammad; n) Gul Mohammad Kamran].
                  Hodnosť/titul: mulla. Dôvody zaradenia do zoznamu: námestník ministra civilného letectva počas vlády Talibanu. Dátum narodenia: približne rok 1975. Miesto narodenia: a) obec Lakhi, oblasť Hazarjuft, okres Garmsir, provincia Hilmand, Afganistan; b) obec Laki, okres Garmsir, provincia Hilmand, Afganistan; c) obec Lakari, okres Garmsir, provincia Hilmand, Afganistan; d) Darvishan, okres Garmsir, provincia Hilmand, Afganistan; e) obec De Luy Wiyalah, okres Garmsir, provincia Hilmand, Afganistan. Štátna príslušnosť: afganská. Ďalšie informácie: a) člen rady Talibanu Gerd-e-Jangal k júnu 2008; b) člen Vojenskej komisie Talibanu k marcu 2010; c) člen Talibanu zodpovedný za provinciu Hilmand, Afganistan od roku 2008; d) pravdepodobne sa zdržiava v pohraničnej oblasti medzi Afganistanom a Pakistanom; e) patrí ku kmeňu Barich. Dátum označenia OSN: 23. 2. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Mohammad Naim je členom rady Talibanu „Gerdi Jangal“. Je bývalým zástupcom Akhtara Mohammada Mansoura Shaha Mohammeda, popredného člena rady vedenia Talibanu. Mohammad Naim kontroluje vojenskú základňu v pohraničnej oblasti medzi Afganistanom a Pakistanom.
               
            
                  5.
               
               
                  Abdul Baqi Basir Awal Shah (alias Abdul Baqi).
                  Hodnosť/titul: a) maulauí; b) mulla. Dôvody zaradenia do zoznamu: a) guvernér provincií Chost a Paktíká počas vlády Talibanu; b) námestník ministra pre informácie a kultúru počas vlády Talibanu; c) konzulárne oddelenie, ministerstvo zahraničných vecí počas vlády Talibanu. Dátum narodenia: približne 1960 – 1962. Miesto narodenia: a) mesto Džalalabad, provincia Nangarhár, Afganistan; b) okres Shinwar, provincia Nangarhár, Afganistan. Štátna príslušnosť: afganská. Ďalšie informácie: a) pravdepodobne sa zdržiava v pohraničnej oblasti medzi Afganistanom a Pakistanom; b) člen Talibanu zodpovedný za provinciu Nangarhár v roku 2008. Dátum označenia OSN: 23. 2. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Abdul Baqi pôsobil pôvodne ako guvernér provincií Chost a Paktíká počas vlády Talibanu. Následne bol vymenovaný za námestníka ministra pre informácie a kultúru. Za vlády Talibanu pôsobil aj na konzulárnom oddelení ministerstva zahraničných vecí.
                  Počas roku 2003 sa Abdul Baqi zapájal do protivládnych vojenských činností v okresoch Shinwar, Achin, Naziyan a Dur Baba v provincii Nangarhár. V roku 2009 sa zapájal do organizovania militantných činností v celom východnom regióne, najmä v provincii Nangarhár a v meste Džalalabad.
               
            
                  6.
               
               
                  Rustum Hanafi Habibullah [alias: a) Rostam Nuristani; b) Hanafi Sahib].
                  Hodnosť/titul: maulauí. Dôvody zaradenia do zoznamu: námestník ministra verejných prác počas vlády Talibanu. Dátum narodenia: približne rok 1963. Miesto narodenia: Dara Kolum, okres Do Aab, provincia Núristán, Afganistan. Štátna príslušnosť: afganská. Ďalšie informácie: a) člen Talibanu zodpovedný za provinciu Núristán, Afganistan k máju 2007; b) patrí ku kmeňu Nuristani; c) údajne zomrel začiatkom roku 2012. Dátum označenia OSN: 25. 1. 2001.
               
            
                  7.
               
               
                  Mohammad Wali Mohammad Ewaz (alias Mohammad Wali).
                  Hodnosť/titul: maulauí. Dôvody zaradenia do zoznamu: minister pre prevenciu neresti a propagáciu cnosti počas vlády Talibanu. Dátum narodenia: približne rok 1965. Miesto narodenia: a) obec Jelawur, okres Arghandáb, provincia Kandahár, Afganistan; b) obec Siyachoy, okres Panjwai, provincia Kandahár, Afganistan. Štátna príslušnosť: afganská. Ďalšie informácie: a) údajne zomrel v decembri 2006; b) patril ku kmeňu Ghilzai. Dátum označenia OSN: 31. 1. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  V rámci svojej funkcie na ministerstve pre prevenciu neresti a propagáciu cnosti počas vlády Talibanu Mohammad Wali často využíval mučenie a ďalšie prostriedky na zastrašovanie obyvateľstva. Aj po páde vlády Talibanu je naďalej aktívny v rámci Talibanu v provincii Kandahár v Afganistane.
               
            
                  8.
               
               
                  Sayed Esmatullah Asem Abdul Quddus [alias: a) Esmatullah Asem; b) Asmatullah Asem; c) Sayed Esmatullah Asem].
                  Hodnosť/titul: maulauí. Dôvody zaradenia do zoznamu: a) námestník ministra pre prevenciu neresti a propagáciu cnosti počas vlády Talibanu; b) generálny tajomník Afganskej spoločnosti červeného polmesiaca (ARCS) počas vlády Talibanu. Dátum narodenia: približne rok 1967. Miesto narodenia: Qalayi Shaikh, okres Chaparhár, provincia Nangarhár, Afganistan. Štátna príslušnosť: afganská. Ďalšie informácie: a) člen Najvyššej rady Talibanu k máju 2007; b) pravdepodobne sa zdržiava v pohraničnej oblasti medzi Afganistanom a Pakistanom; c) člen riadiacej rady Talibanu v Péšaváre; d) zodpovedný za činnosť afganského Talibanu na kmeňových územiach pod federálnou správou v Pakistane v roku 2008; e) vedúci expert pre samovražedné útoky improvizovanými výbušnými zariadeniami (IED) v roku 2012. Dátum označenia OSN: 23. 2. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  V čase zaradenia do zoznamu pôsobil Sayed Esmatullah Asem tiež ako generálny tajomník Afganskej spoločnosti červeného polmesiaca (ARCS) počas vlády Talibanu. V máji 2007 sa stal členom vedenia Talibanu. V roku 2009 bol aj členom regionálnej rady Talibanu.
                  Sayed Esmatullah Asem velil skupine bojovníkov Talibanu v okrese Chaparhár v afgánskej provincii Nangarhár. Bol veliteľom Talibanu v provincii Kunar, ktorý v roku 2007 vyslal samovražedných bombových útočníkov do viacerých provincií vo východnom Afganistane.
                  Koncom roku 2008 bol Sayed Esmatullah Asem zodpovedný za taktickú základňu Talibanu v pohraničnej oblasti medzi Afganistanom a Pakistanom.
               
            
                  9.
               
               
                  Ahmad Taha Khalid Abdul Qadir.
                  Hodnosť/titul: maulauí. Dôvody zaradenia do zoznamu: guvernér provincie Paktíá (Afganistan) počas vlády Talibanu. Dátum narodenia: približne rok 1963. Miesto narodenia: a) provincia Nangarhár, Afganistan; b) provincia Chost, Afganistan; c) obec Siddiq Khel, okres Naka, provincia Paktíá, Afganistan. Štátna príslušnosť: afganská. Ďalšie informácie: a) člen Talibanu zodpovedný za provinciu Nangarhár v roku 2011; b) pravdepodobne sa zdržiava v pohraničnej oblasti medzi Afganistanom a Pakistanom; c) patrí ku kmeňu Zadran; d) blízky spojenec Sirajjudina Jallaloudinea Haqqaniho. Dátum označenia OSN: 23. 2. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Počas vlády Talibanu Taha tiež pôsobil koncom roka 2001 ako guvernér provincie Kunar. V septembri 2009 bol v rámci Talibanu zodpovedný za provinciu Wardag.
               
            
                  10.
               
               
                  Mohammad Shafiq Ahmadi Fatih Khan (alias Mohammad Shafiq Ahmadi).
                  Hodnosť/titul: mulla. Dôvody zaradenia do zoznamu: guvernér provincie Samangán počas vlády Talibanu. Dátum narodenia: 1956 – 1957. Miesto narodenia: obec Charmistan, okres Tirin Kot, provincia Uruzgán, Afganistan. Štátna príslušnosť: afganská. Ďalšie informácie: patrí ku kmeňu Hottak. Dátum označenia OSN: 23. 2. 2001.
               
            
                  11.
               
               
                  Abdul Wahab Abdul Ghafar (alias Abdul Wahab).
                  Hodnosť/titul: maulauí. Dôvody zaradenia do zoznamu: a) chargé d’affaires Talibanu v Rijáde, Saudská Arábia; b) prvý tajomník, veľvyslanectvo Talibanu v Islamabade, Pakistan. Dátum narodenia: približne rok 1973. Miesto narodenia: obec Kuzbahar, okres Khogyani, provincia Nangarhár, Afganistan. Štátna príslušnosť: afganská. Ďalšie informácie: a) člen riadiacej rady Talibanu v Kvéte v roku 2010; b) potvrdené úmrtie v decembri 2010 v Pakistane; c) patril ku kmeňu Khogyani. Dátum označenia OSN: 25. 1. 2001.
               
            
                  12.
               
               
                  Abdul Qadeer Basir Abdul Baseer [alias: a) Abdul Qadir; b) Ahmad Haji; c) Abdul Qadir Haqqani; d) Abdul Qadir Basir].
                  Hodnosť/titul: a) generál; b) maulauí. Dôvody zaradenia do zoznamu: vojenský atašé veľvyslanectva Talibanu, Islamabad, Pakistan. Dátum narodenia: 1964. Miesto narodenia: a) okres Surkh Rod, provincia Nangarhár, Afganistan; b) okres Hisarak, provincia Nangarhár, Afganistan. Štátna príslušnosť: afganská. Cestovný pas č.: D 000974 (afganský cestovný pas). Ďalšie informácie: a) finančný poradca Vojenskej rady Talibanu v Péšaváre a predseda Finančnej komisie Talibanu v Péšaváre; b) pravdepodobne sa zdržiava v pohraničnej oblasti medzi Afganistanom a Pakistanom. Dátum označenia OSN: 25. 1. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Abdul Qadeer Abdul Baseer pôsobil v roku 2009 ako pokladník Talibanu v pakistanskom Péšaváre. Začiatkom roku 2010 bol finančným poradcom Vojenskej rady Talibanu v Péšaváre a zároveň bol predsedom Finančnej komisie Talibanu v Péšaváre. Osobne doručuje peniaze od vedenia riadiacej rady Talibanu skupinám tohto hnutia v celom Pakistane.
               
            
                  13.
               
               
                  Mohammad Sadiq Amir Mohammad.
                  Hodnosť/titul: a) al-hádždž; b) maulauí. Dôvody zaradenia do zoznamu: vedúci Afganskej obchodnej agentúry, Péšavár, Pakistan. Dátum narodenia: 1934. Miesto narodenia: a) provincia Gazní, Afganistan; b) provincia Lowgar, Afganistan. Štátna príslušnosť: afganská. Cestovný pas č.: SE 011252 (afganský cestovný pas). Ďalšie informácie: údajne zomrel. Dátum označenia OSN: 25. 1. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Mohammad Sadiq Amir Mohammad bol podľa údajného oznámenia Mohammeda Omara z októbra 2006 členom novej konzultačnej rady (majlis shura).
               
            
                  14.
               
               
                  Agha Jan Alizai [alias: a) Haji Agha Jan Alizai; b) Hajji Agha Jan; c) Agha Jan Alazai; d) Haji Loi Lala; e) Loi Agha; f) Abdul Habib].
                  Hodnosť/titul: hádždží. Dátum narodenia: a) 15. 10. 1963; b) 14. 2. 1973; c) 1967; d) približne rok 1957. Miesto narodenia: a) obec Hitemchai, provincia Hilmand, Afganistan; b) provincia Kandahár, Afganistan. Štátna príslušnosť: afganská. Ďalšie informácie: a) riadi sieť obchodovania s narkotikami v afganskej provincii Hilmand; b) pravidelne cestuje do Pakistanu. Dátum označenia OSN: 4. 11. 2010.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Agha Jan Alizai riadi jednu z najväčších sietí obchodovania s narkotikami v provincii Hilmand v Afganistane a Talibanu poskytuje finančné prostriedky ako výmenu za ochranu jeho obchodovania s narkotikami. V roku 2008 sa skupina obchodníkov s narkotikami vrátane Alizaia dohodla, že Talibanu bude platiť daň z pozemkov, na ktorých sa pestuje ópiový mak, ako výmenu za súhlas Talibanu s tým, že Taliban bude organizovať prepravu surovín potrebných na výrobu narkotík.
                  Taliban tiež súhlasil s tým, že bude chrániť pašerákov narkotík a ich sklady, pričom pašeráci poskytnú bojovníkom Talibanu prístrešie a zabezpečia ich prepravu. Alizai bol tiež zapojený do nákupu zbraní pre Taliban a pravidelne cestuje do Pakistanu, kde sa stretáva s vysokými predstaviteľmi Talibanu. Alizai tiež uľahčil obstaranie falošných iránskych pasov pre členov Talibanu, aby mohli vycestovať do Iránu a zúčastniť sa tam na výcviku. V roku 2009 Alizai zabezpečil pas a finančné prostriedky pre veliteľa Talibanu, ktorý vycestoval do Iránu.
               
            
                  15.
               
               
                  Saleh Mohammad Kakar Akhtar Muhammad (alias Saleh Mohammad).
                  Dátum narodenia: a) približne rok 1962; b) 1961. Miesto narodenia: a) obec Nalgham, okres Panjwai, provincia Kandahár, Afganistan; b) obec Sangesar, okres Panjway, provincia Kandahár, Afganistan. Štátna príslušnosť: afganská. Ďalšie informácie: a) vedie organizovanú sieť pašerákov v provinciách Kandahár a Hilmand v Afganistane; b) predtým riadil laboratóriá na spracovanie heroínu v Band-e-Timor, provincia Kandahár, Afganistan; c) vlastnil predajňu automobilov v Mirwais Mena, okres Dand v provincii Kandahár, Afganistan; d) bol zatknutý v rokoch 2008 – 2009 a v roku 2011 väznený v Afganistane; e) sobášom je prepojený s mullom Ubaidullahom Akhundom Yarom Mohammadom Akhundom; f) patrí ku kmeňu Kakar. Dátum označenia OSN: 4. 11. 2010.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Saleh Mohammad Kakar je pašerákom narkotík, ktorý vedie organizovanú sieť pašerákov v provinciách Kandahár a Hilmand v Afganistane, ktorá Talibanu poskytuje logistickú a finančnú podporu. Pred svojím zatknutím afganskými úradmi prevádzkoval Talibanom chránené laboratória na spracovanie heroínu v oblasti Band-e-Timor v provincii Kandahár.
                  Kakar je v kontakte s vysokými predstaviteľmi Talibanu, v ich mene vyzbieral hotovosť od pašerákov narkotík a spravoval a uschovával peniaze patriace vysokým predstaviteľom Talibanu. Bol tiež zodpovedný za umožnenie platieb daní Talibanu zo strany pašerákov narkotík. Kakar vlastnil predajňu automobilov v Kandaháre a Talibanu poskytol vozidlá, ktoré sa použili pri samovražedných útokoch.
               
            
                  16.
               
               
                  Sangeen Zadran Sher Mohammad [alias: a) Sangin; b) Sangin Zadran; c) Sangeen Khan Zadran; d) Sangeen; e) Fateh; f) Noori].
                  Hodnosť/titul: a) maulauí (iný pravopis: maulvi); mulla. Dátum narodenia: a) približne rok 1976; b) približne rok 1979. Miesto narodenia: Tang Stor Khel, okres Ziruk, provincia Paktíká, Afganistan. Štátna príslušnosť: afganská. Ďalšie informácie: a) tieňový guvernér provincie Paktíká v Afganistane a veliteľ siete Haqqani, siete militantov napojenej na Taliban, ktorá operuje v hraničnej oblasti medzi Afganistanom a Pakistanom; vyšší dôstojník Sirajuddina Lallaloudina Haqqaniho; b) patrí ku kmeňu Kharoti. Dátum označenia OSN: 16. 8. 2011.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Sangeen Zandran je povstalecký veliteľ v afganskej provincii Paktíká v Afganistane a veliteľ siete Haqqani. Sieť Haqqani – sieť militantov napojená na Taliban, ktorá operuje v hraničnej oblasti medzi Afganistanom a Pakistanom – je jedna z najaktívnejších povstaleckých skupín v Afganistane a je zodpovedná za mnoho závažných útokov. Zadran pôsobí ako vyšší dôstojník pri veliteľovi siete Haqqani Sirajuddinovi Haqqanim.
                  Sangeen Zandran pomáha viesť bojovníkov v útokoch v celom juhovýchodnom Afganistane a predpokladá sa, že je zodpovedný za plánovanie a koordináciu príchodu zahraničných bojovníkov do Afganistanu. Sangeen Zadran bol tiež zapojený do mnohých útokov s použitím improvizovaných výbušných zariadení (IED).
                  Popri účasti na týchto útokoch bol tiež zapojený do únosov občanov Afganistanu a cudzích štátnych príslušníkov v pohraničnej oblasti medzi Afganistanom a Pakistanom.
               
            
                  17.
               
               
                  Jan Mohammad Madani Ikram.
                  Hodnosť/titul: maulauí. Dôvody zaradenia do zoznamu: chargé d’affaires veľvyslanectva Talibanu, Abú Zabí, Spojené arabské emiráty. Dátum narodenia: 1954 – 1955. Miesto narodenia: obec Siyachoy, okres Panjwai, provincia Kandahár, Afganistan. Štátna príslušnosť: afganská. Ďalšie informácie: a) pravdepodobne sa zdržiava v pohraničnej oblasti medzi Afganistanom a Pakistanom; b) patrí ku kmeňu Alizai. Dátum označenia OSN: 25. 1. 2001.
               
            
                  18.
               
               
                  Abdul Manan Mohammad Ishak.
                  Hodnosť/titul: maulauí. Dôvody zaradenia do zoznamu: a) prvý tajomník veľvyslanectva Talibanu, Rijád, Saudská Arábia; b) obchodný atašé veľvyslanectva Talibanu, Abú Zabí, Spojené arabské emiráty. Dátum narodenia: 1940 – 1941. Miesto narodenia: obec Siyachoy, okres Panjwai, provincia Kandahár, Afganistan. Štátna príslušnosť: afganská. Dátum označenia OSN: 25. 1. 2001.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Abdul Manan sa stal vysokým veliteľom Talibanu v provinciách Paktía, Paktíká a Chost vo východnom Afganistane. Bol zodpovedný aj za presuny bojovníkov a zbraní Talibanu cez hranice Afganistanu a Pakistanu.
               
            
                  19.
               
               
                  Din Mohammad Hanif [alias: a) Qari Din Mohammad; b) Iadena Mohammad].
                  Hodnosť/titul: qárí. Dôvody zaradenia do zoznamu: a) minister pre plánovanie počas vlády Talibanu; b) minister pre vysokoškolské vzdelávanie počas vlády Talibanu. Dátum narodenia: a) približne rok 1955; b) 1. 1. 1969 (ako Iadena Mohammad) Miesto narodenia: a) obec Shakarlab, okres Yaftali Pain, provincia Badachšán, Afganistan; b) Badachšán (ako Iadena Mohammad). Štátna príslušnosť: afganská. Cestovný pas č.: OA 454044 (ako Iadena Mohammad). Ďalšie informácie: a) člen Najvyššej rady Talibanu zodpovedný za provincie Tachár a Badachšán; b) pravdepodobne sa zdržiava v pohraničnej oblasti medzi Afganistanom a Pakistanom. Dátum označenia OSN: 25. 1. 2001.
               
            B.   Subjekty a iné skupiny a podniky spojené s Talibanom
      
                  1.
               
               
                  Haji Khairullah Haji Sattar money exchange [alias: a) Hai Khairullah Money Exchange; b) Haji Khair Ullah Money Service; c) Haji Salam Hawala; d) Haji Hakim Hawala; e) Haji Alim Hawala; f) Sarafi-yi Haji Khairullah Haji Satar Haji Esmatullah; g) Haji Khairullah- Haji Sattar Sarafi; h) Haji Khairullah and Abdul Sattar and Company].
                  Adresa: a) pobočka 1: i) Chohar Mir Road, tržnica Kandahari Bazaar, mesto Kvéta, provincia Balučistan, Pakistan; ii) miestnosť č. 1, Abdul Sattar Plaza, Hafiz Saleem Street, Munsafi Road, Kvéta, provincia Balučistan, Pakistan; iii) obchod č. 3, Dr. Bano Road, Kvéta, provincia Balučistan, Pakistan; iv) kancelária č. 3, blízko Fatima Jinnah Road, Dr. Bano Road, Kvéta, provincia Balučistan, Pakistan; v) Kachara Road, Nasrullah Khan Chowk, Kvéta, provincia Balučistan, Pakistan; vi) Wazir Mohammad Road, Kvéta, provincia Balučistan, Pakistan; b) pobočka 2: Péšavár, provincia Khyber Paktunkhwa, Pakistan; c) pobočka 3: Moishah Chowk Road, Lahore, provincia Pandžáb, Pakistan; d) pobočka 4: Karáči, provincia Sindh, Pakistan; e) pobočka 5: i) Larran Road number 2, Chaman, provincia Balučistan, Pakistan; ii) tržnica Chaman Central Bazaar, Chaman, provincia Balučistan, Pakistan; f) pobočka 6: obchod č. 237, tržnica Shah Zada Market (známa tiež ako Sarai Shahzada), oblasť Puli Khisti, policajný okrsok 1, Kábul, Afghanistan; tel.: +93 202103386, +93 202101714, 0202104748, mobilný telefón: +93 797059059, +93 702222222; g) pobočka 7: i) obchody č. 21 a 22, 2. poschodie, tržnica Kandahar City Sarafi Market, Kandahár, provincia Kandahár, Afganistan; ii) tržnica New Sarafi Market, 2. poschodie, Kandahár, provincia Kandahár, Afganistan; iii) tržnica Safi Market, Kandahár, provincia Kandahár, Afganistan; h) pobočka 8: mesto Gerešk, okres Nahr-e Saraj, provincia Hilmand, Afganistan; i) pobočka 9: i) tržnica Lashkar Gah Bazaar, Laškar Gah, okres Laškar Gah, provincia Hilmand, Afganistan; ii) tržnica Haji Ghulam Nabi Market, 2. poschodie, okres Laškar Gah, provincia Hilmand, Afganistan; j) pobočka 10: i) miestnosti č. 196 –197, 3. poschodie, tržnica Khorasan Market, Herát, provincia Herát, Afganistan; ii) tržnica Khorasan Market, Shahre Naw, 5. okres, Herát, provincia Herát, Afganistan; k) pobočka 11: i) tržnica Sarafi Market, okres Zaranj, provincia Nimroz, Afganistan; ii) tržnica Ansari Market, 2. poschodie, provincia Nimroz, Afganistan; l) pobočka 12: tržnica Sarafi Market, Wesh, okres Spin Boldak, Afganistan; m) pobočka 13: tržnica Sarafi Market, Farah, Afganistan; n) pobočka 14: Dubaj, Spojené arabské emiráty; o) pobočka 15: Zahedan, Irán; p) pobočka 16: Zabul, Irán. Daňové identifikačné a licenčné čísla: a) pakistanské daňové identifikačné číslo: 1774308; b) pakistanské daňové identifikačné číslo: 0980338; c) pakistanské daňové identifikačné číslo: 3187777; d) afganské číslo licencie poskytovateľa peňažných služieb: 044. Ďalšie informácie: a) vedúci predstavitelia Talibanu využívali Haji Khairullah Haji Sattar Money Exchange na prevody peňazí veliteľom Talibanu na financovanie bojovníkov a operácií v Afganistane v roku 2011; b) spoločnosť je spojená s Abdulom Sattarom Abdulom Mananom a Khairullahom Barakzaiom Khudaiom Nazarom. Dátum označenia OSN: 29. 6. 2012.
                  Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  Spoluvlastníkmi Haji Khairullah Haji Sattar Money Exchange (HKHS) sú Abdul Satar Abdul Manan a Khairullah Barakzai Khudai Nazar. Satar a Khairullah spoločne prevádzkujú zmenárne v Afganistane, Pakistane a v Dubaji v Spojených arabských emirátoch. Vedúci predstavitelia Talibanu využívali HKHS na distribúciu peňazí talibanským tieňovým guvernérom a veliteľom a na príjem neformálnych peňažných prevodov (hawala) v prospech Talibanu. V roku 2011 uskutočňovalo vedenie Talibanu peňažné prevody veliteľom Talibanu v Afganistane prostredníctvom HKHS. Koncom roku 2011 sa pobočka HKHS v meste Laškar Gah, provincia Hilmand, Afganistan, využila na prevod peňazí talibanskému tieňovému guvernérovi provincie Hilmand. V polovici roku 2011 využíval jeden veliteľ Talibanu pobočku HKHS v pohraničnej oblasti medzi Afganistanom a Pakistanom na financovanie bojovníkov a operácií v Afganistane. Potom, ako Taliban ukladal každý mesiac v tejto pobočke HKHS značné množstvo peňazí v hotovosti, mali velitelia HKHS prístup k týmto peniazom v ktorejkoľvek pobočke HKHS. Personál Talibanu využíval HKHS v roku 2010 na prevody peňazí do systému hawala v Afganistane, kde mali k týmto peniazom prístup velitelia operácií. Koncom roku 2009 dohliadal vedúci pobočky HKHS v Laškar Gahu na prevody peňazí Talibanu prostredníctvom HKHS.
               
            II.   Do zoznamu uvedeného v prílohe I k nariadeniu (EÚ) č. 753/2011 sa dopĺňajú tieto záznamy:
      A.   Osoby spojené s Talibanom
      
                  1.
               
               
                  Abdul Rauf Zakir (alias Qari Zakir).
                  Hodnosť/titul: Qari. Dátum narodenia: medzi 1969 a 1971. Miesto narodenia: provincia Kábul, Afganistan. Štátna príslušnosť: afganská. Ďalšie informácie: a) veliteľ samovražedných operácií pre sieť Haqqani pod vedením Sirajuddina Jallaloudina Haqqaniho, poverený všetkými operáciami v provinciách Kábul, Tachár, Kundúz a Baglán; b) dohliada na výcvik samovražedných útočníkov a poskytuje školenie o spôsoboch výroby improvizovaných výbušných zariadení (IED). Dátum označenia OSN: 5. 1. 2012.
               
            B.   Subjekty a iné skupiny a podniky spojené s Talibanom
      
                  1.
               
               
                  Haqqani Network (sieť Haqqani) (alias HQN).
                  Ďalšie informácie: a) sieť bojovníkov Talibanu sústredená pozdĺž hranice medzi provinciou Chost v Afganistane a Severným Waziristanom v Pakistane; b) založil ju Jalaluddin Haqqani a v súčasnosti ju vedie jeho syn Sirajuddin Jallaloudine Haqqani. Medzi jej ďalších členov, ktorí sú zaradení do zoznamu, patria Nasiruddin Haqqani, Sangeen Zadran Sher Mohammad, Abdul Aziz Abbasin, Fazl Rabi, Ahmed Jan Wazir, Bakht Gul, Abdul Rauf Zakir; c) zodpovedá za samovražedné útoky a cielené atentáty, ako aj únosy v Kábule a ďalších provinciách Afganistanu; d) spojená so sieťou al-Káida, Islamským hnutím Uzbekistan, organizáciami Tehrik-e Taliban Pakistan, Lashkar I Jhangvi a Jaish-IMohammed. Dátum označenia OSN: 5. 11. 2012.